Anexa nr. 3 la H.C.L.M.T. nr.______ din__________

CONSILIUL LOCAL AL MUNICIPIULUI TIMIŞOARA

DIRECŢIA  DE ASISTENŢĂ SOCIALĂ COMUNITARĂ
REGULAMENT

             de organizare şi funcţionare al serviciului public de interes local

DIRECŢIA DE ASISTENŢĂ SOCIALĂ COMUNITARĂ TIMIŞOARA

CAPITOLUL I

DISPOZIŢII GENERALE

Art.1.Prezentul regulament de organizare şi funcţionare al Direcţiei de Asistenţă Socială Comunitară Timişoara este un instrument de organizare care descrie structura serviciului public, prezentând pe diferitele ei componente atribuţii, competenţe, niveluri de autoritate, responsabilităţi şi mecanisme de relaţii.

Art.2. Regulamentul de organizare şi funcţionare este structurat pe două părţi:

Partea I cuprinde : baza legală a organizării şi funcţionării serviciului public; prezentarea scopului şi a obiectului de activitate şi  principalele componente ale organizării serviciului public.
Partea II cuprinde obiectivele şi atribuţiile părţilor componente ale serviciului public cu detalierea sarcinilor, autorităţii şi responsabilităţii conducerii colective şi individuale.
Art.3. Prezentul regulament de organizare şi funcţionare al Direcţiei de Asistenţă Socială Comunitară Timişoara conţine norme obligatorii pentru funcţionarii publici şi personalul contractual din cadrul instituţiei, indiferent de funcţia pe care o deţin.

PARTEA I

CAPITOLUL II

ORGANIZAREA ŞI CONDUCEREA DIRECŢIEI DE ASISTENŢĂ SOCIALĂ COMUNITARĂ TIMIŞOARA

Art.4.Direcţia de Asistenţă Socială Comunitară Timişoara este un serviciu public cu personalitate juridică, care funcţionează sub autoritatea Consiliului Local al Municipiului Timişoara, cu respectarea Legii nr.215/2001-privind administraţia publică locală.
 Art.5. Prin Direcţia de Asistenţă Socială Comunitară Timişoara în înţelesul prezentului regulament, se înţelege serviciul public cu personalitate juridică, subordonat şi structurat pe competenţe, potrivit organigramei.

Art.6. Sediul administrativ al Direcţiei de Asistenţă Socială Comunitară Timişoara este în municipiul Timişoara,  Bd.Regele Carol I, nr.10 , sediu atribuit prin Hotărâre a  Consiliului Local  al Municipiului Timişoara.

 Art.7. Pe toate actele emise de Direcţia de Asistenţă Socială Comunitară Timişoara se va menţiona Consiliul Local al Municipiului Timişoara, Direcţia de Asistenţă Socială Comunitară Timişoara şi sediul serviciului public de interes local.  

Art.8.
 Durata de funcţionare a serviciului public de interes local - Direcţia de Asistenţă Socială Comunitară Timişoara este nelimitată.

Art.9. Direcţia de Asistenţă Socială Comunitară Timişoara dispune de cod unic de înregistrare eliberat de Ministerul Finanţelor Publice, cont bancar propriu, ştampilă  şi gestiune proprie.

Art.10. Misiunea sau scopul  Direcţiei  de Asistenţă Socială Comunitară Timişoara este realizarea  activităţii de asistenţă şi protecţie socială în Municipiul Timişoara.

Art.11. Direcţia de Asistenţă Socială Comunitară Timişoara îşi desfăşoară activitatea în baza prezentului Regulament de Organizare şi Funcţionare şi a prevederilor legale în vigoare.

Art.12 (1) Obiectul de activitate al Direcţiei de Asistenţă Socială Comunitară Timişoara îl constituie realizarea măsurilor, la nivel local, pentru a răspunde nevoilor individuale, familiale şi de grup, în vederea prevenirii şi depăşirii unor situaţii de dificultate, vulnerabilitate sau dependenţă pentru prezervarea autonomiei şi protecţia persoanei, pentru prevenirea marginalizării şi excluziunii sociale, pentru promovarea incluziunii sociale şi în scopul creşterii calităţii vieţii.

  (2) Atribuţiile principale ale Direcţiei de Asistenţă Socială Comunitară Timişoara sunt în domeniul administrării şi acordării beneficiilor de asistenţă socială  şi în domeniul organizării, administrării şi acordării serviciilor sociale.
  (3)  În domeniul administrării şi acordării beneficiilor de asistenţă socială la nivelul Municipiului Timişoara,  Direcţia de Asistenţă Socială Comunitară Timişoara are următoarele atribuţii principale: 
   a) asigură şi organizează activitatea de primire a solicitărilor privind beneficiile de asistenţă socială; 
   b) pentru beneficiile de asistenţă socială acordate din bugetul de stat realizează colectarea lunară a cererilor şi transmiterea acestora către agenţiile teritoriale; 
   c) verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a consiliului local, şi pregătesc documentaţia necesară în vederea stabilirii dreptului la măsurile de asistenţă socială; 
   d) întocmesc dispoziţii de acordare/respingere sau, după caz, de modificare/suspendare/încetare a beneficiilor de asistenţă socială acordate din bugetul local şi le prezintă primarului pentru aprobare; 
   e) comunică beneficiarilor dispoziţiile cu privire la drepturile şi facilităţile la care sunt îndreptăţiţi, potrivit legii; 
   f) urmăresc şi răspund de îndeplinirea condiţiilor legale de către titularii şi beneficiarii beneficiilor de asistenţă socială; 
   g) efectuează sondaje şi anchete sociale pentru depistarea precoce a cazurilor de risc de excluziune socială sau a altor situaţii de necesitate a membrilor comunităţii şi, în funcţie de situaţiile constatate, propun măsuri adecvate în vederea sprijinirii acestor persoane; 
   h) realizează activitatea financiar-contabilă privind beneficiile de asistenţă socială administrate; 
   i) elaborează şi fundamentează propunerea de buget pentru finanţarea beneficiilor de asistenţă socială; 
   j) îndeplinesc orice alte atribuţii prevăzute de reglementările legale în vigoare. 
   (4) În domeniul organizării, administrării şi acordării serviciilor sociale la nivelul Municipiului Timişoara,  Direcţia de Asistenţă Socială Comunitară Timişoara are următoarele atribuţii principale: 
   a) elaborează, în concordanţă cu strategiile naţionale şi nevoile locale identificate, strategia locală a Municipiului Timişoara de dezvoltare a serviciilor sociale, pe termen mediu şi lung, după consultarea furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor şi răspund de aplicarea acesteia; 
   b) în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor elaborează planurile anuale de acţiune privind serviciile sociale administrate şi finanţate din bugetul consiliului local al Municipiului Timişoara , care cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare; 
   c) iniţiază, coordonează şi aplică măsurile de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi; 
   d) identifică familiile şi persoanele aflate în dificultate, precum şi cauzele care au generat situaţiile de risc de excluziune socială; 
   e) realizează atribuţiile prevăzute de lege în procesul de acordare a serviciilor sociale; 
   f) încheie, în condiţiile legii, contracte de parteneriat public- public şi public-privat pentru sprijinirea financiară şi tehnică a autorităţilor administraţiei publice locale de la nivelul Municipiului Timişoara, pentru susţinerea dezvoltării serviciilor sociale; 
   g) propun înfiinţarea serviciilor sociale de interes local; 
   h) colectează, prelucrează şi administrează datele şi informaţiile privind beneficiarii, furnizorii publici şi privaţi şi serviciile administrate de aceştia; 
   i) monitorizează şi evaluează serviciile sociale; 
   j) elaborează şi implementează proiecte cu finanţare naţională şi internaţională în domeniul serviciilor sociale; 
   k) elaborează proiectul de buget anual pentru susţinerea serviciilor sociale în conformitate cu planul anual de acţiune şi asigură finanţarea/cofinanţarea acestora; 
   l) asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile; 
   m) furnizează, administrează sau, după caz, contractează serviciile sociale adresate copilului, familiei, persoanelor cu dizabilităţi, persoanelor vârstnice, precum şi tuturor categoriilor de beneficiari prevăzute de lege, fiind responsabile de calitatea serviciilor prestate; 
   n) planifică şi realizează activităţile de informare, formare şi îndrumare metodologică, în vederea creşterii performanţei personalului care administrează şi acordă servicii sociale; 
   o) colaborează permanent cu organizaţiile societăţii civile care reprezintă interesele diferitelor categorii de beneficiari; 
   p) îndeplinesc orice alte atribuţii prevăzute de reglementările legale în vigoare 

Art.13 Directorul Executiv al Direcţiei de Asistenţă Socială Comunitară Timişoara asigură conducerea, coordonarea  şi controlul serviciilor din structura Direcţiei de Asistenţă Socială Comunitară Timişoara.

Art.14.Directorul executiv al serviciului public de interes local- Direcţia de Asistenţă Socială Comunitară Timişoara acţionează permanent în vederea îndeplinirii la timp şi în mod corespunzător a atribuţiilor ce îi revin prin legi, hotărâri, ordonanţe, decrete, ordine, dispoziţii şi a sarcinilor ce îi sunt date prin prezentul regulament.

Art.15. Organele de conducere, coordonare şi control ale Direcţiei de Asistenţă Socială Comunitară Timişoara sunt :

- Consiliul Local al Municipiului Timişoara;

- Primarul Municipiului Timişoara;

- Viceprimarul Municipiului Timişoara delegat cu probleme sociale;

- Directorul executiv al Direcţiei de Asistenţă Socială Comunitară Timişoara;

- Directorul executiv adjunct al Direcţiei de Asistenţă Socială Comunitară Timişoara.
Art.16.Consiliul Local al Municipiului Timişoara exercită categoriile de atribuţii stabilite de Legea nr.215/2001 privind administraţia publică locală privind serviciul public de interes local-Direcţia de Asistenţă Socială Comunitară Timişoara, respectiv : organizarea şi funcţionarea serviciului public de interes local, dezvoltarea socială a Municipiului Timişoara ,  gestionarea serviciilor furnizate către cetăţenii Municipiului Timişoara şi cooperarea interinstituţională pe plan intern şi extern în domeniul social. 
Art.17.(1)Primarul Municipiului Timişoara şi Viceprimarul Municipiului Timişoara delegat cu probleme sociale au următoarele competenţe:
a) coordonează activitatea  Direcţiei de Asistenţă Socială Comunitară Timişoara;
b) aprobă sau avizează, după caz, referate  care stau la baza  proiectelor de hotărâri pentru Consiliul Local al Municipiului Timişoara, înaintate de Direcţia de Asistenţă Socială Comunitară Timişoara;

c) aprobă sau avizează, după caz,  referatele având ca obiect  acordarea unor beneficii reglementate de acte normative privind protecţia socială şi care stau la baza emiterii dispoziţiilor Primarului ( ajutoare sociale, alocaţii pentru susţinerea familiei, ajutoare pentru încălzirea locuinţei, etc.);

d) semnează foaia de prezenţă a  directorului executiv şi îi aprobă acestuia  concediile de odihnă, ordinele de deplasare,etc.;

 
e) aprobă  fişa  de post pentru directorul executiv al Direcţiei de Asistenţă Socială Comunitară Timişoara. 
 
(2) Primarul Muncipiului Timişoara este ordonatorul principal de credite.

Art.18. Legătura dintre Consiliul Local al Municipiului Timişoara şi Direcţia de Asistenţă Socială Comunitară Timişoara se face prin viceprimarul delegat şi directorul executiv al Direcţiei de Asistenţă Socială Comunitară Timişoara.

Art.19. Numirea funcţionarilor publici/angajarea personalului contractual se face în condiţiile legii, de către directorul executiv al Direcţiei de Asistenţă Socială Comunitară Timişoara, în limita posturilor din organigrama şi statul de funcţii aprobate de Consiliul Local al Municipiului Timişoara.

Art.20. Direcţia de Asistenţă Socială Comunitară Timişoara întocmeşte referatele de specialitate pentru proiectele de hotărâri propuse spre aprobare Consiliului Local al Municipiului Timişoara, cu respectarea scopului serviciului public de interes local  .

Art.21.Finanţarea cheltuielilor curente şi de capital se asigură din bugetul local (alocaţii bugetare la cap.”68.02”Asistenţă socială) pe baza bugetului anual de venituri şi cheltuieli al Direcţiei de Asistenţă Socială Comunitară Timişoara, aprobat prin Hotărâre a Consiliului Local Timişoara .

Art.22. Proiectul de buget al Direcţiei de Asistenţă Socială Comunitară Timişoara se depune la Biroul Buget din cadrul Direcţiei Economice a Primăriei Municipiului Timişoara.

Art.23 (1) Primarul Municipiului Timişoara este ordonatorul principal de credite  şi alocă fondurile aprobate  din bugetul local al Municipiului Timişoara  directorului  executiv al  Direcţiei  de Asistenţă Socială Comunitară Timişoara  care are calitatea  de ordonator secundar  de credite. 

(2) Ordonatorul secundar de credite repartizează creditele bugetare aprobate ordonatorilor terţiari de credite, respectiv şefului Serviciului pentru Protecţia Copilului şi Familiei, şefului Serviciului pentru Protecţia Persoanelor cu Handicap şi şefului de serviciu al  Căminului pentru Persoane Vârstnice Timişoara. 

Art.24. Direcţia de Asistenţă Socială Comunitară Timişoara, în completarea surselor bugetare alocate din bugetul local, va putea obţine şi venituri extrabugetare în condiţiile prevăzute de lege. 

Art.25.(1) Structura organizatorică a Direcţiei de Asistenţă Socială Comunitară Timişoara cuprinde, în funcţie de volumul, complexitatea şi specificul activităţii, servicii,  birouri şi compartimente . 

Art.26. Direcţia de Asistenţă Socială Comunitară Timişoara este organizată pe servicii, birouri şi compartimente , astfel:

1) Serviciul de Asistenţă Socială 

2) Serviciul  Buget Finanţe Contabilitate 

3) Serviciul Centrul de Zi pentru copii cu dizabilităţi Podul Lung 
4) Serviciul pentru Protecţie Socială a Persoanelor Vârstnice

5) Biroul Administrativ-Informatică
6) Biroul Juridic şi Resurse Umane 
7) Compartimentul Evaluare şi Intervenţie Socială 
8) Compartimentul Audit 

Art.27. În subordinea Direcţiei de Asistenţă Socială Comunitară Timişoara funcţionează următoarele servicii cu personalitate juridică: Căminul pentru Persoane Vârstnice Timişoara, Serviciul pentru Protecţia Copilului şi Familiei Timişoara şi Serviciul pentru Protecţia Persoanelor cu Handicap Timişoara.
PARTEA II

CAPITOLUL III

ATRIBUŢII,  RESPONSABILITĂŢI ŞI COMPETENŢELE STRUCTURILOR ŞI  PERSONALULUI DIN CADRUL
  DIRECŢIEI DE ASISTENŢĂ SOCIALĂ COMUNITARĂ TIMIŞOARA
Art.28(1) Directorul executiv  asigură conducerea curentă a Direcţiei de Asistenţă Socială Comunitară Timişoara şi este subordonat Viceprimarului Municipiului Timişoara  delegat cu probleme sociale, Primarului Municipiului Timişoara şi  Consiliului Local al Municipiului Timişoara.
(2) Directorul executiv al Direcţiei de Asistenţă Socială Comunitară Timişoara are următoarele atribuţii principale:

a) organizează, conduce şi controlează activitatea Direcţiei de Asistenţă Socială Comunitară Timişoara;

b) avizează referatele pentru proiectele de hotărâri propuse spre aprobare Consiliului Local Timişoara;

c)avizează referatele având ca obiect organizarea concursurilor pentru ocuparea posturilor vacante din cadrul instituţiei, în conformitate cu statul de funcţii aprobat prin hotărâre a Consiliului Local al Municipiului Timişoara

d)îndeplineşte toate atribuţiile pe care legea le prevede în sarcina conducătorului, angajatorului sau ordonatorului de credite  al Direcţiei de Asistenţă Socială Comunitară Timişoara.

e) înformează primarul/viceprimarul cu privire la problemele de rezolvat în legătură cu activitatea  curentă a instituţiei.

 (3) Directorul executiv  este ordonator secundar de credite.

 (4) În exercitarea atribuţiilor ce-i revin, directorul executiv al Direcţiei  de Asistenţă Socială Comunitară Timişoara emite dispoziţii.

       (5) Directorul executiv  are urmatoarele responsabilităţi pentru îndeplinirea atribuţiilor serviciului public de interes local:
a) răspunde de managementul domeniului său de activitate; 

b) conduce serviciul subordonat şi răspunde de organizarea şi funcţionarea acestuia în condiţii de eficienţă şi eficacitate; 

c) răspunde de organizarea  controlului intern managerial cu privire la activităţile specifice domeniului său de activitate;

d) răspunde de  implementarea proiectelor cu finanţare internă sau externă.

Art.29.(1)Directorul executiv adjunct coordonează şi controlează, în mod curent, activitatea  Serviciului pentru Protecţia Persoanelor cu Handicap şi a Serviciului pentru Protecţia Copilului şi Familiei şi organizează, conduce şi controlează  activitatea Serviciului Centrul de zi pentru copii cu dizabilităţi „Podul Lung” şi a Serviciului de Asistenţă Socială.

 
(2) Directorul executiv adjunct este subordonat directorului executiv al Direcţiei de Asistenţă Socială Comunitară Timişoara.

(3) Directorul executiv adjunct al Direcţiei de Asistenţă Socială Comunitară Timişoara are următoarele atribuţii principale:
a) avizează referatele având ca obiect acordarea unor beneficii reglementate de acte normative privind protecţia socială şi care stau la baza emiterii dispoziţiilor Primarului, înaintate de serviciile din subordine ; 

b) avizează referatele pentru proiectele de hotărâri propuse spre aprobare Consiliului Local al Municipiului Timişoara, înaintate de serviciile din subordine ;

c) avizează fişele de post pentru posturile de conducere  şi de execuţie din subordinea sa;

d) evaluează anual  activitatea  şefilor serviciilor coordonate şi prevăzute la art.29 alin. (1) din prezentul regulament , în conformitate cu legislaţia în vigoare, pe care o supune spre aprobare directorului executiv al Direcţiei de Asistenţă Socială Comunitară Timişoara;

e) semnează foile  de prezenţă pentru şefii serviciilor coordonate şi le aprobă acestora concediile de odihnă, ordinele de deplasare,etc.; 

f) semnează răspunsurile la adresele/sesizările petenţilor înregistrate la registratura Direcţiei de Asistenţă Socială Comunitară Timişoara şi repartizate spre soluţionare serviciilor coordonate;

g) participă ca membru în comisiile de concurs constituite pentru ocuparea posturilor vacante din structura serviciilor coordonate; 

h)  avizează referatele având ca obiect organizarea concursurilor pentru ocuparea posturilor vacante din cadrul serviciilor coordonate, în conformitate cu statul de funcţii aprobat prin hotărâre de Consiliul Local al Municipiului Timişoara ;

i) informează primarul/viceprimarul/directorul executiv  cu privire la problemele de rezolvat în legătură cu activitatea serviciilor coordonate, în baza informărilor scrise primite din partea şefilor  de servicii;

(4)Directorul executiv adjunct  are urmatoarele responsabilităţi pentru îndeplinirea atribuţiilor sale:
a)răspunde de managementul domeniului sau de activitate; 

b)conduce serviciile subordonate şi răspunde de organizarea si funcţionarea acestora în conditii de eficienţă şi eficacitate; 

c)răspunde de organizarea  controlului intern managerial  cu privire la activitatile specifice domeniului său de activitate;

d)răspunde, împreună cu şefii serviciilor din subordine, de  implementarea proiectelor cu finanţare internă sau externă.

Art.30 Serviciul de Asistenţă Socială


Este subordonat directorului executiv adjunct şi  directorului executiv al Direcţiei de Asistenţă Socială Comunitară Timişoara.

Scopul principal al serviciului constă în aplicarea unor acte  normative privind beneficiile sociale.

Şeful  serviciului: 
-  răspunde de managementul domeniului sau de activitate; 
-  conduce serviciul subordonat si raspunde de organizarea si functionarea acestuia în conditii de eficienţă si eficacitate; 
-  răspunde de organizarea controlului intern managerial cu privire la activităţile specifice domeniului său de activitate. 
ATRIBUŢII:
a) Asigură relaţia cu publicul în vederea preluării cererilor însoţite de documentaţia necesară pentru obţinerea beneficiilor  sociale care intră în atribuţiile serviciului;
b) Asigură aplicarea actelor normative  privind venitul minim garantat;
c) Asigură aplicarea actelor normative  privind alocaţia pentru susţinerea familiei;
d) Asigură aplicarea actelor normative privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice;
e) Întocmeşte rapoartele statistice prevăzute de actele normative aplicate în cadrul serviciului sau solicitate de instituţiile  cu atribuţii în domeniu.
Art.31 Serviciul  Buget Finanţe Contabilitate

         Serviciul Buget Finanţe Contabilitate este subordonat directorului executiv al Direcţiei de Asistenţă Socială Comunitară Timişoara. 
Scopul principal al serviciului este gestionarea resurselor financiare şi realizarea achiziţiilor publice  ale Direcţiei de Asistenţă Socială Comunitară Timişoara .
Şeful  serviciului: 
-  raspunde de managementul domeniului sau de activitate; 
-  conduce serviciul subordonat şi răspunde de organizarea şi funcţionarea acestuia în condiţii de eficienţă si eficacitate; 
-  raspunde de organizarea controlului intern managerial managerial cu privire la activitatile specifice domeniului său de activitate . 
ATRIBUŢII: 

a) Fundamentează şi întocmeşte proiectul de buget anual de venituri şi cheltuieli ;

b) Organizează şi ţine la zi  contabilitatea  în conformitate cu prevederile legii;

c) Participă la  inventarierea patrimoniului  şi valorificarea rezultatelor acestuia,

d) Întocmeşte şi raportează  situaţiile financiare trimestriale şi anuale;

e) Efectuează plata cheltuielilor bugetare ;

f) Asigură efectuarea achiziţiilor publice în concordanţă cu prevederile legale;

g) Pregăteşte păstrarea documentelor justificative în scopul arhivării acestora.
Art.32 Serviciul Centrul de Zi pentru copii cu dizabilităţi Podul Lung


Este subordonat  directorului executiv adjunct  şi  directorului executiv al Direcţiei de Asistenţă Socială Comunitară.


Scopul principal al serviciului este menţinerea, refacerea şi dezvoltarea capacităţilor copilului cu dizabilităţi şi ale părinţilor săi, pentru depăşirea situaţiilor care ar putea determina separarea copilului de familia sa.


Beneficiarii serviciului sunt copiii şi părinţii cărora li se acordă servicii destinate prevenirii separării lor.

Copiii beneficiari trebuie să îndeplinească, cumulativ, următoarele condiţii: 
a) au vârsta cuprinsă între 3 şi 18 ani;

b) au certificat medical eliberat de către un medic specialist sau certificat de încadrare în grad de handicap,  prin care se certifică existenţa dizabilităţilor;

c) nu sunt beneficiari ai unei măsuri de protecţie specială ( plasament, plasament în regim de urgenţă şi supraveghere specializată) prevăzută de actele normative  privind protecţia şi promovarea drepturilor copilului.

d) părinţii  copiilor beneficiari  să aibă domiciliul  în Municipiul Timişoara.

Accesul copiilor cu dizabilităţi în cadrul serviciilor de zi se face în baza planului de servicii, aprobat prin Dispoziţia Primarului Municipiului Timişoara. 

Şeful  serviciului: 
-  răspunde de managementul domeniului sau de activitate; 
-  conduce serviciul subordonat şi răspunde de organizarea şi funcţionarea acestuia în conditii de eficienţă si eficacitate; 
-  raspunde de organizarea controlului intern managerial  cu privire la activitatile specifice domeniului său de activitate. 
ATRIBUŢII: 
a) Stabileşte  un program personalizat de intervenţie adecvat vârstei, nevoilor, potenţialului de dezvoltare şi particularităţilor copiilor;
b) Asigură  activităţi privind educarea deprinderilor de autoîngrijire şi igienă personală;
c) Asigură activităţi recreative şi de socializare;

d) Asigură copiilor consiliere psihologică şi orientare şcolară, după caz;

e) Asigură părinţilor informare şi consiliere socială;

f) Asigură informarea şi consilierea  pentru prevenirea comportamentelor abuzive ale părinţilor şi a violenţei în familie;

g) Contribuie la depistarea precoce a situaţiilor de risc care pot determina separarea copilului de părinţii săi;

h) Contribuie la realizarea obiectivelor cuprinse în planul de servicii.

Art.33 Serviciul pentru Protecţie Socială a Persoanelor Vârstnice

Este subordonat directorului executiv al Direcţiei de Asistenţă Socială Comunitară Timişoara.

Serviciul cuprinde compartimentul de îngrijire la domiciliu şi compartimentul centre de zi.
  
Scopul principal al serviciului este  urmărirea îmbunătăţirii calităţii vieţii persoanelor vârstnice şi prevenirea instituţionalizării acestora prin dezvoltarea  serviciilor sociale alternative.
Şeful  serviciului: 
-  răspunde de managementul domeniului său de activitate; 
-  conduce serviciul subordonat şi răspunde de organizarea şi funcţionarea acestuia în conditii de eficienţă si eficacitate; 
-  răspunde de organizarea controlului intern managerial  cu privire la activităţile specifice domeniului său de activitate . 
ATRIBUŢII: 

a) Identifică, îndrumă şi informează persoanele vârstnice aflate în stare de risc social cu privire la drepturile prevăzute de acte normative şi a tipurilor de servicii sociale furnizate în cadrul comunităţii ;

b) Furnizează servicii de  îngrijire la domiciliu şi  îngrijire în centre de zi în condiţiile prevăzute de legislaţia în vigoare;
c) Organizează pentru persoanele vârstnice beneficiare activităţi în aer liber, sărbătoriri, aniversări a cuplurilor sau a persoanelor longevive, în scopul stimulării participării acestora la viaţa socială;
Art.34 Biroul Administrativ-Informatică 

Este subordonat  directorului executiv al Direcţiei de Asistenţă Socială Comunitară Timişoara.
Scopul principal este realizarea activităţilor administrative şi de întreţinere informatică pentru sediile Direcţiei de Asistenţă Socială Comunitară Timişoara.
Şeful  biroului: 
-  răspunde de managementul domeniului sau de activitate; 
-  conduce serviciul subordonat si raspunde de organizarea si functionarea acestuia în 
conditii de eficienta si eficacitate;  
-  răspunde de organizarea controlului intern managerial cu privire la activităţile specifice domeniului său de activitate.
ATRIBUŢII: 
a) Ia măsurile necesare pentru administrarea şi conservarea bunurilor mobile şi imobile .

b) Efectuează recepţia bunurilor materiale achiziţionate pe baza facturilor emise de furnizori şi întocmirea notei de intrare recepţie . 

c) Asigură transportul beneficiarilor la centrele de zi care furnizează servicii sociale;
d) Asigură serviciul de pază în centrele  unde se impune acest lucru .
e) Asigură întreţinerea softului informatic şi a computerelor  în condiţii optime de funcţionare .

Art.35  Biroul Juridic şi Resurse Umane este subordonat directorului executiv al Direcţiei de Asistenţă Socială Comunitară Timişoara. 
Biroul juridic şi resurse umane cuprinde compartimentul de sănătate şi securitate în muncă.


Scopul principal al biroului este  asigurarea gestionării resurselor umane,  respectarea condiţiilor de legalitate a actelor şi a măsurilor intreprinse de către Direcţia de Asistenţă Socială Comunitară Timişoara precum şi asigurarea respectării legislaţiei de către angajator a prevederilor normelor de  sănătate şi securitate în muncă. 
Şeful  biroului: 
-  răspunde de managementul domeniului sau de activitate; 
-  conduce serviciul subordonat şi răspunde de organizarea şi funcţionarea acestuia în 
conditii de eficienta si eficacitate; 
-  răspunde de organizarea controlului intern managerial cu privire la activităţile specifice domeniului său de activitate. 
ATRIBUTII:  
a) Elaboreaza  referatele care stau la baza emiterii dispoziţiilor  directorului executiv sau alte documente referitoare la activitatea de organizare, salarizare şi perfecţionare a personalului, întocmind formalităţile  necesare cu respectarea legalităţii privind încadrarea/numirea, modificarea, suspendarea şi incetarea raporturilor de muncă/serviciu,  salarizarea şi acordarea tuturor drepturilor prevăzute de legislatia muncii pentru personalul Direcţiei; 

b) Întocmeşte şi completează dosarele personale/registrele salariaţilor şi transmite Agentiei Nationale a Functionarilor Publici toate modificările  cerute de legislaţia în vigoare; 

c) Întocmeste raportări statistice privind activitatea de personal; 

d) Actualizează periodic baza de date privind evidenţa funcţiei publice şi a funcţionarilor publici gestionată de Agenţia Naţională a Funcţionarilor Publici;

e) Completează registrul general de evidenţă al salariaţilor şi il transmite la Inspectoratul Teritorial de Muncă;
f) Colaborează la întocmirea proiectelor de hotărâri, dispoziţii, regulamente, proceduri , verificând din punct de vedere al legalităţii şi semnând alte documente cu caracter juridic(referate, adrese, răspunsuri) cu  avizarea  juridică a   documentelor care necesită viză juridică şi îndeplinesc condiţiile legale pentru avizare ; 

g) Reprezintă în faţa instanţelor judecătoreşti competente interesele Direcţiei de Asistenţă Socială Comunitară, în limitele prevăzute în  delegaţia dată; 
h)  Elaborează documentele necesare  şi răspunde de asigurarea respectării legislaţiei de către angajator a prevederilor normelor de  sănătate şi securitate în muncă la nivelul instituţiei.
Art.35 Compartimentul Evaluare şi Intervenţie Socială este în subordinea directă a directorului executiv al Direcţiei de Asistenţă Socială Comunitară Timişoara.



Scopul principal al biroului este  evaluarea şi intervenţia în cazurile care presupun acordarea de  beneficii şi servicii sociale din Municipiul Timişoara. 
Coordonatorul compartimentului: 
-  raspunde de managementul compartimentului; 
-  conduce compartimentul în conditii de eficienta si eficacitate; 
-  face propuneri de îmbunătăţire a activităţii compartimentului.
ATRIBUTII:  
a) Evaluează, monitorizează şi întocmeşte propuneri pentru Consiliul Local al Municipiului Timişoara privind cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, servicii sau proiecte de interes public local, inclusiv metodologii de lucru şi  proiecte în scopul dezvoltării serviciilor sociale care vor fi cuprinse în  planurile  anuale de acţiune  privind  serviciile sociale, cu respectarea legislaţiei în vigoare;

b) elaborează, în concordanţă cu strategiile naţionale şi nevoile locale identificate, strategia locală a Municipiului Timişoara de dezvoltare a serviciilor sociale, pe termen mediu şi lung, după consultarea furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor şi răspund de aplicarea acesteia; 

c) în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor elaborează planurile anuale de acţiune privind serviciile sociale administrate şi finanţate din bugetul consiliului local;
d) iniţiază, coordonează şi aplică măsurile de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi; 

e) realizează atribuţiile prevăzute de lege în procesul de acordare a serviciilor sociale; 

f) monitorizează şi evaluează serviciile sociale, colectează, prelucrează şi administrează datele şi informaţiile privind beneficiarii, furnizorii publici şi privaţi şi serviciile administrate de aceştia; 

g) asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile; 

h) colaborează permanent cu organizaţiile societăţii civile care reprezintă interesele diferitelor categorii de beneficiari;

Art.41 Compartimentul audit  este în subordinea directă a directorului executiv al Direcţiei de Asistenţă Socială Comunitară Timişoara:


Scopul principal al compartimentului  este asigurarea auditului public intern şi s sistemului de control intern managerial la nivelul Direcţiei de Asistenţă Socială Comunitară Timişoara. 

ATRIBUTII:  
a) Planifică activitatea de audit intern şi pregăteşte  misiunea de audit intern; 

b) Formulează  constatările, concluziile şi recomandările de audit intern şi documentează  activităţile de audit intern; 

c) Elaborează raportul de audit intern şi asigură valorificarea recomandărilor de audit intern; 

d) Evaluează: sistemul organizaţional, sistemul privind managementul riscului, controlul intern şi guvernanţa,  activitatea financiar-contabilă;  activitatea juridică; activitatea  privind tehnologia informaţiei;  procesul de finanţare;

e) Îndeplineşte activităţile necesare sistemului  de control intrern managerial  care sunt compatibile cu structura instituţiei şi funcţia de auditor.
Art.42 Pe lângă atribuţiile specifice, fiecare dintre serviciile şi birourile din cadrul Direcţiei de Asistenţă Socială Comunitară Timişoara, mai au următoarele atribuţii: 
a) Întocmeşte  si transmite Serviciului Buget Finanţe Contabilitate anual, în luna iunie, propunerea privind bugetul pe anul urmator (cheltuieli curente si de capital) si prognozele pentru urmatorii 3 ani în conformitate cu calendarul bugetar stabilit în baza Legii finantelor publice locale; 
  

 b)  Întocmeşte şi comunică Serviciului Buget Finanţe Contabilitate în luna  septembrie a fiecărui an propunerea privind programul anual al achizitiilor publice; 
  

 c) Întocmeste propuneri de angajare şi angajamente bugetare precum şi referate în vederea angajării cheltuielilor bugetare, care se vor transmite Serviciului Buget Finanţe Contabilitate
Art.43.Personalul  din cadrul Direcţiei de Asistenţă Socială Comunitară Timişoara are următoarele responsabilităţi:
a)  Raspunde de pastrarea  confidenţialităţii  informatiilor deţinute sau la care are acces ca urmare a executarii atributiilor de serviciu; 
b) Răspunde de îndeplinirea cu profesionalism, loialitate, corectitudine şi în mod conştiincios a îndatoririlor de serviciu şi se abtine de la orice faptă care ar putea sa aducă prejudicii instituţiei; 
c)  Răspunde de realizarea la timp si întocmai a atributiilor ce-i revin potrivit legii, programelor aprobate sau dispuse expres de către conducerea instituţiei  şi de raportarea asupra modului de realizare a acestora; 
d)  Răspunde, potrivit dispozitiilor legale, de corectitudinea şi exactitatea datelor, informaţiilor şi măsurilor prevăzute în documentele întocmite; 
e)  Răspunde de îndeplinirea atributiilor stabilite prin fişa postului.  
Art.44. Personalul  din cadrul Direcţiei de Asistenţă Socială Comunitară Timişoara are următoarele competenţe : 
a)  Reprezintă  şi angajeaza instituţia numai în limita atributiilor de serviciu şi a mandatului care i s-a încredinţat de către conducerea acesteia; 
b) Se preocupă permanent de perfecţionarea pregătirii profesionale; 
c) Propune documente tipizate şi proceduri de uz intern pentru activitatea compartimentului sau instituţiei, în general; 
d) Semnalează conducerii instituţiei orice probleme deosebite legate de activitatea acesteia, despre care ia cunoştinţă în timpul îndeplinirii sarcinilor sau în afara acestora, chiar daca nu vizeaza direct domeniul în care deţine responsabilităţi şi atribuţii. 
 Art.45. Personalul  Direcţiei de Asistenţă Socială Comunitară Timişoara este obligat să cunoască şi să respecte prevederile prezentului Regulament.
CAPITOLUL IV

DISPOZIŢII FINALE 

Art.46. Prevederile prezentului Regulament se completează de drept cu prevederile altor acte normative  în domeniu.

Art.47.Modificările  prezentului regulament se fac numai cu aprobarea Consiliului Local al Municipiului Timişoara.
DIRECTOR EXECUTIV,

